Beretning om magtanvendelser i 2014 
Sagsfremstilling 
70.                 Beretning om magtanvendelser i 2014 - Åbent 
  
  
SAGENS INDHOLD 
Byrådet skal ifølge Serviceloven følge udviklingen i anvendelse af magt og andre indgreb i selvbestemmelsesretten 
overfor voksne, der ikke kan tage vare på egne interesser.  
  
Byrådet modtager derfor en årlig beretning på området. Beretningen for 2014 fremgår af bilag 1. Med baggrund i 
beretningen skal Byrådet træffe beslutning om hvilken indsats, der er behov for fremover for at forebygge anvendelse 
af magt.  
  
Reglerne om anvendelse af magt beskriver udtømmende, hvornår personalet kan gå på kompromis med borgerens 
ret til at bestemme over eget liv for at give den nødvendige omsorg.  
  
Det vil sige, at personalet som en del af deres pligt til at yde omsorg i nogle tilfælde ved brug af fysisk magt må gribe 
ind i borgernes ret til selv at bestemme, hvilken hjælp de ønsker at modtage.  
  
Personalet skal registrere og indberette enhver form for anvendelse af magt. Social og Sundhed har nedsat en 
gruppe, der behandler samtlige indberetninger om magtanvendelse, og som vejleder personalet i reglerne og 
metoder til at undgå at bruge magt. Gruppen består af fagfolk med særligt indblik i de dilemmaer, som opstår i 
forbindelse med pligten til at yde omsorg og retten til selv at bestemme, hvilken hjælp man ønsker.  
  
Beretningen indeholder en oversigt over de indberetninger, som Favrskov Kommune har modtaget i henholdsvis 
2012, 2013 og 2014. Oversigten er fulgt op af en beskrivelse af udviklingen og nogle bud på fokusområder for 
fremtiden.   
  
VURDERING 
Det fremgår af beretningen, at der på ældreområdet er sket et fald i antallet af indberetninger i forhold til 
forudgående år. Det er især antallet af indberetninger om fastholdelse i hygiejnesituationer uden forudgående 
tilladelse, der er faldet. Det skyldes, at plejepersonalet løbende tilegner sig bedre kompetencer til at undgå brugen af
magt, og at de er blevet bedre til at få søgt de nødvendige tilladelser rettidigt.  
  
 
Byråd 
26. maj 2015 
Sagsnr. 710-2014-
63714 
Dok.nr. 710-2015-
137414 
Sagsbehandler 
DPDSCH 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
Servicelovens kapitel 24 
Modsat forekommer der en stigning i antallet af indberetninger på handicap- og psykiatriområdet. Langt 
størstedelen af indberetningerne vedrører to borgere og handler om akut fastholdelse eller føren til andet opholdsrum 
for at hindre personskade.  
  
Det er Social og Sundheds vurdering, at der blandt ledere og medarbejdere er stort fokus på at forebygge og undgå 
magtanvendelser. Der foregår en tæt opfølgning i forhold til både medarbejdere og borgere, når der har været 
anvendt magt. Dette sker dels for at hindre og forebygge magtanvendelser i fremtiden, og dels for at bearbejde de 
hændelser der har været. 
  
Høringssvarene fra Ældrerådet og Handicaprådet er positive i forhold til det arbejde, der udføres i forbindelse med 
magtanvendelser.  
  
Social og Sundhed vurderer, at der er behov for fortsat at have fokus på: 
· Kendskabet til regelsættet i form af for eksempel kurser for medarbejderne. Der vil være særligt fokus på nye 
målgrupper og nye medarbejdere. 
· Information om og anvendelse af socialpædagogiske tiltag som alternativ til brug af magt. 
· Udvikling af borgernes handleplaner, så det i højere grad dokumenteres og tydeliggøres, hvilke initiativer der 
arbejdes med for at undgå brugen af magt. 
· At der tages hånd om det personale, der har været involveret i magtanvendelsen. Det kan for eksempel ske i form 
af supervision eller drøftelse af episoden på personalemøder. 
  
ØKONOMI 
Der er ingen økonomiske konsekvenser. 
  
INDDRAGELSE 
Beretningen har været i høring i Ældrerådet og Handicaprådet. 
  
INDSTILLING 
Direktøren for Social og Sundhed indstiller til Byrådet: 
  
1. At beretningen for 2014 tages til efterretning. 
2. At der fortsat sættes fokus på forebyggelse i form af ovennævnte tiltag og efterfølgende tages hånd om både de 
berørte borgere og medarbejdere. 
  
BESLUTNING 
  
Social- og Sundhedsudvalget, 5. maj 2015: 
Fraværende: Ingen 
  
Indstilles godkendt. 
  
Økonomiudvalget, 19. maj 2015: 
Fraværende: Ingen 
  
Indstilles godkendt. 
  
Bilag 
  
  
Beretning om magtanvendelser i 2014 
710-2015-6181 
Høringssvar fra Ældrerådet 
710-2015-108192 
Høringssvar fra Handicaprådet 
710-2015-106852 
  
  
Byråd, 26. maj 2015: 
Fraværende: Hans Klausen, Filippa Hermansen 
  
Godkendt. 
